R O M Â N I A

JUDEŢUL GIURGIU

CONSILIUL JUDEŢEAN GIURGIU

# HOTĂRÂRE

privind desemnarea reprezentantului Consiliului judeţean Giurgiu în Consiliul de Administraţie al Şcolii Gimnaziale Speciale nr.1 Giurgiu

 CONSILIUL JUDEŢEAN GIURGIU,

Având în vedere expunerea de motive a preşedintelui Consiliului Judeţean Giurgiu înregistrată la nr. 494 din 14 ianuarie 2015, raportul Comisiei juridice, apărarea ordinei publice şi egalităţii de şanse, raportul Comisiei pentru învăţământ, sănătate, cultură, protecţie socială, referatul nr.495 din data de 14 ianuarie 2015 al Compartimentului managementul resurselor umane şi salarizare din Direcţia economică, patrimoniu, logistică şi situaţii de urgenţă, adresa nr. 10 din 6 ianuarie 2015 a Şcolii Gimnaziale Speciale nr. 1 Giurgiu şi propunerea formulată în plen;

Văzând prevederile art.50 din Regulamentul de organizare şi funcţionare al Consiliului Judeţean Giurgiu;

 Ţinând cont de prevederile Metodologiei-cadru de organizare si funcţionare a consiliului de administraţie din unităţile de învăţământ preuniversitar aprobată prin Ordinul nr. 4619/2014 al Ministerului Educaţiei Naţionale;

 În temeiul art.91 alin.(1) lit.f), alin.(5) lit.a) pct.1 şi al art.97 din Legea nr.215/2001 privind administraţia publică locală, republicată, cu modificările şi completările ulterioare,

H O T Ă R Ă Ş T E:

 Art.1. - Se desemnează doamna Panait Gherghina, ca membru în Consiliul de Administraţie al Şcolii Gimnaziale Speciale nr.1 Giurgiu.

 Art.2. - Orice prevedere anterioară, contrară prevederilor art.1, îşi încetează aplicabilitatea.

 Art.3. - Hotărârea va fi comunicată persoanei desemnate şi Şcolii Gimnaziale Speciale nr.1 Giurgiu.

 P R E Ş E D I N T E, CONTRASEMNEAZĂ,

 Vasile MUSTĂŢEA SECRETAR AL JUDEŢULUI

####  Florian DINU

Giurgiu,21 ianuarie 2015

Nr.12